**A szakdolgozati témaválasztás lépései 1.**

A NEPTUN-ba történő belépést követően

* **a „Tanulmányok” -> „Szakdolgozat/Szakdolgozat jelentkezés” menüponton** a „**Szakdolgozat jelentkezés”** gombra kell kattintani.



**A szakdolgozati témaválasztás lépései 2. – A jelentkezési időszak és típus kiválasztása, szakdolgozati témák listázása**

A Szakdolgozat jelentkezés gomb megnyomása után **a felugró ablakban**

1. az adott képzéshez kapcsolódó jelentkezési időszakot **kell kiválasztani**,
2. a „Típus” esetén a **„Téma” értéket kell választani** és
3. a „**Listázás” gombra kell kattintani**, hogy megjelenjenek az adott időszakhoz tartozó témák.



**A szakdolgozati témaválasztás lépései 3. – Jelentkezés a szakdolgozati témára 1.**

A szakdolgozati témák közül kell kiválasztani a megfelelőt és **a sor végi „+” jelre kattintva a felugró menüben a „Jelentkezés” sorra kattintva lehet jelentkezni az adott témára**.



**A szakdolgozati témaválasztás lépései 4. – Jelentkezés a szakdolgozati témára 2.**

Amennyiben a szakdolgozati témánál beállításra került, akkor jelentkezéskor lehetősége van megadni a szakdolgozatának a tervezett címét is.
Ezt követően a **Tovább** gombra kattintva lehet a jelentkezést rögzíteni.



**A szakdolgozati témaválasztás lépései 5. – Lejelentkezés a már kiválasztott szakdolgozati témáról**

A jelentkezési időszakon belül **lehetősége van a már kiválasztott szakdolgozati témáról való lejelentkezésre** is. Ebben az esetben **a már kiválasztott szakdolgozati téma esetén a sor végi „+” jelre és a felugró menüben a „Lejelentkezés” sorra kattintva tud lejelentkezni** a korábban kiválasztott témáról.



**A szakdolgozati témaválasztás lépései 6. – A szakdolgozati témajelentkezés véglegesítése**

A megfelelő szakdolgozati téma kiválasztását követően, a véglegesítéshez a „**Jelentkezések”** gombra kell kattintani.



**A szakdolgozati témaválasztás lépései 7. – A szakdolgozati témaválasztás adatainak megjelenése**

A meghirdető szervezeti egység által elfogadott szakdolgozati témajelentkezés esetén az adatok a **Tanulmányok -> Szakdolgozat/Szakdolgozat jelentkezés menüponton** jelennek meg.



Amennyiben bármiben elakadna a szakdolgozati témára történő jelentkezés során, a hiba képernyőmentését csatolva elektronikus levélben küldje el a Kar által megadott email címekre:

* **SZEK esetén**
	+ **Budapesti képzési hely:** **tanulmanyi.osztaly.szek@kre.hu**
	+ **Nagykőrösi képzési hely:** **tanulmanyi.osztaly.szek.nk@kre.hu**
	+ **Kecskeméti képzési hely:** **tanulmanyi.osztaly.szek.ke@kre.hu**